CELEX: 22013A0321(01)
Language: lt
Date: 1363824000000
Title: Europos bendrijos ir Danijos Karalystės susitarimas dėl jurisdikcijos ir teismo sprendimų civilinėse ir komercinėse bylose pripažinimo ir vykdymo

21.3.2013   
            
            
               LT
            
            
               Europos Sąjungos oficialusis leidinys
            
            
               L 79/4
            
         Europos bendrijos ir Danijos Karalystės susitarimas dėl jurisdikcijos ir teismo sprendimų civilinėse ir komercinėse bylose pripažinimo ir vykdymo
   Pagal 2005 m. spalio 19 d. Europos bendrijos ir Danijos Karalystės susitarimo dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (1) (toliau – Susitarimas), sudaryto Tarybos sprendimu 2006/325/EB (2), 3 straipsnio 2 dalį, priėmus 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (3) pakeitimus, Danija praneša Komisijai apie savo sprendimą įgyvendinti arba neįgyvendinti tokių pakeitimų turinį.
   2012 m. gruodžio 12 d. Europos Parlamento ir Tarybos reglamentas (ES) Nr. 1215/2012 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (4) buvo priimtas 2012 m. gruodžio 12 d.
   Pagal Susitarimo 3 straipsnio 2 dalį Danija 2012 m. gruodžio 20 d. raštu Komisijai pranešė apie savo sprendimą įgyvendinti Reglamentą (ES) Nr. 1215/2012. Tai reiškia, kad Reglamento (ES) Nr. 1215/2012 nuostatos bus taikomos Sąjungos ir Danijos santykiams.
   Pagal Susitarimo 3 straipsnio 6 dalį Danijos pranešimas sukuria abipusius Danijos ir Bendrijos įsipareigojimus. Todėl Reglamentas (ES) Nr. 1215/2012 yra Susitarimo pakeitimas ir yra laikomas jo priedu.
   Pagal Susitarimo 3 straipsnio 3 ir 4 dalis Reglamentas (ES) Nr. 1215/2012 Danijoje gali būti įgyvendintas Danijos Parlamento sprendimu iš dalies pakeitus galiojančius teisės aktus. Pagal Susitarimo 3 straipsnio 5 dalies b punktą Danija praneš Komisijai tokių įgyvendinimo teisės aktų įsigaliojimo datą.
   
      (1)  OL L 299, 2005 11 16, p. 62.
   
      (2)  OL L 120, 2006 5 5, p. 22.
   
      (3)  OL L 12, 2001 1 16, p. 1.
   
      (4)  OL L 351, 2012 12 20, p. 1.